ብኣቆፃፅራ ኢትዮጵያ 1957 ዓ.ም ኣብ ጎንደር ማክሰኚት ተወሊዱ። ቅድሚ ሸዉዓተ ዓመት መንግስቲ ኢትዮጵያ ኣብ ዙርያ ሩባ ኣባይ ነፍሲ ወከፍ ኢትዮጵያዊ ዝሳተፈሉ ገዚፍ ፕሮጀክት ጸዓት ኣብ ክልል ቤንሻንጉል ጉሙዝ ዞባ ጉባ ክሃንጽ ወግዓዊ እንትገብር፡ ነቲ ፕሮጀክት ከፈጽም ብሓላፍነት ዝሃቦ ንኢንጅነር ስመኘዉ በቀለ ነይሩ። ምንጪ ስእሊ, Getty Images ክሳብ ሕጂ ኣካያዲ ስራሕ እቲ ፕሮጀክት ኾይኑ ክሰርሕ ዝጸንሐ ኢንጅነር ስመኘዉ በቀለ፡ ኣካል ዳህሳሳዊ መጽናዕቲ ህንጸት ዓብዪ ግድብ ሕዳሰ ኣብ ሩባ ኣባይ'ዉን እዩ ነይሩ። ኢንጅነር ስመኘው ኣካያዲ ስራሕ ህንፀት መፈልፈሊ ሓይሊ ኤሌክትሪክ ግልገል ግቤ 3 ኾይኑ'ውን ኣገልጊሉ እዩ። እቲ ኢንጅነር ብዘለዎ ድሕረ ባይታ ትምህርቲ፣ ተሞኩሮን ክእለትን ብብዙሓት ዝንኣድ እንትኾን፡ ኣብ ዓበይቲ ሃገራት እንተዝሰርሕ ዚያዳ ኣብ ኢትዮጵያ ኾይኑ ካብ ዝረኽቦ ኣታዊ ክረክብ ይኽእል ከምዝነበረ ይንገረሉ። ኢንጅነር ስመኘዉ በቀለ ካብ 1978-1992 (ዓ.ም) ኣብ ማእኸል መሰልጠኒ ኮርፖሬሽን ሓይሊ ኤሌክትሪክ ኮተቤ መምህር ነይሩ ካብ 1991-1992 (ዓ.ም) ድማ መሃንዲስ ክፍሊ ኢንጅነሪንግ 1992-1993 (ዓ.ም) ካዉንተር ፓርት ኢንጅነር መፈልፈሊ ሓይሊ ኤሌክትሪክ ጊቤ ካብ 1997-2002 (ዓ.ም) ኣካያዲ ስራሕን ኣተሓባባርን መፈልፈሊ ሓይሊ ኤሌክትሪክ ጊቤ ክልተ ካብ 2003 ክሳብ 19 ሓምለ 2010 (ዓ.ም) ኣካያዲ ስራሕ ዓብዪ ግድብ ሕዳሰ ልዑል መጠን ዋዒን ሓያል ዝርግሐ ጣንጡን ኣብ ዘለዎ ከባቢ ዝህነጽ ዘሎ ንኢትዮጵያዉያን "ታሪኻዊ" ዝበሃል ግድብ ንምህናጽ ኣስታት 10 ሽሕ ሰራሕተኛታትን ከበድቲ ናውቲ ህንጸትን ዝሓትት ፕሮጀክት ምምራሕ ቀሊል ዕዮ ኣይነበረን። ዝሓለፈ ወርሒ ለካቲት ዝወጸ ሓበሬታ ከምዘመላኽቶ ኣብቶም ዝሓለፉ ሸዉዓተ ዓመታት ልዕሊ 250 ሽሕ ሰባት ኣብ ዙርያ ግድብ ሕዳሰ ኣባይ ዑደት ገይሮም'ዮም። ልዕሊ 200 ትካላት ሚዲያ፣ ዲፕሎማትን ልኡኻትን'ዉን ዑደት ገይሮም'ዮም። ዓብዪ ግድብ ሕዳሰ ኣባይ 6540 ሜጋ ዋት ሓይሊ ከፍሪ ብዘኽእል ዓቕሚ ክህነጽ ከምዝጸንሐ ይግለጽ። ተዛማዲ ትሕዝቶ ጉዳይ ግድብ ሕዳሰ፡ ኢድ ኣእታውነት ባንኪ-ዓለም ስለምንታይ ይድለ?
